
     София 1000, пл. "Света Неделя" №6,  тел: (+359 2)  9401 444 , факс: (+359 2) 9401 595




          

         Р Е Ш Е Н И Е  
№  РС-247-21-040


Днес, 12.05.2021 година, в град София, Комисията за противодействие на корупцията и за отнемане на незаконно придобитото имущество, в състав:

Председател:Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано въз основа на Решение за образуване на производство за конфликт на интереси № КИ-050 от 24.03.2021г. на Комисията за противодействие на корупцията и за отнемане на незаконно придобитото имущество по сигнал с рег. № ЦУ01/С-247/12.03.2021г.
Сигналът е подаден против Лилия * Етова – врид кмет на Община С. в периода от март до септември 2020г.
По същество, твърденията в сигнала са, че Етова е във фактическо съжителство с Я. Г. М. – директор на дирекция „АТУИООС" към Община С., като в периода от март 2020г. до септември 2020г., Етова, в качеството си на ВрИД кмет на община С., със свои заповеди определя М. за председател на комисии по ЗОП. Твърди се, че към настоящия момент Етова и М. са сключили гражданска брак. Към сигнала са приложени: Решение № 122/09.03.2020г. на Общински съвет С., извадки от протокол № 1/01.04.2020г.-2стр., протокол № 1/08.04.2020г., протокол № 1/05.05.2020г., протокол № 1/22.06.2020г., протокол № 1/06.07.2020г.
С оглед твърденията в сигнала, служебно са приобщени доказателства от сигнал с рег. № ЦУ01/С-8/03.01.2020г.: писмо вх. № ЦУ01-21404/03.12.2020г. на КПКОНПИ с приложена справка за период 19.04.2017г. – 27.11.2020г.; писмо вх. № ЦУ-01-21397/03.12.2020г. на КПКОНПИ с приложена справка; декларации за имущество и интереси вх. № Г3346/15.06.2020г. и вх. № В 334/10.05.2019г., вх. № В 335/10.05.2019г., вх. № Г1426/08.06.2018г., декларация вх. № В 720/21.08.2017г., вх. № Ф 167/10.05.2019г., вх. № Ф661/09.06.2020г., справки от 16.09.2020г. и от 18.09.2020г. от Агенцията по вписванията; писмо вх. № ЦУ01/12331/17.07.2020г. на КПКОНПИ с приложена справка; справка от НБДН – 3бр., заповед № 518/11.04.2019г. С оглед твърденията в сигнала, Комисията е изискала и събрала следните доказателства: с писмо вх. № ЦУ01-7549/14.04.2021г. на КПКОНПИ от Председателя на Постоянната комисия по чл. 72, ал. 2, т. 3 от ЗПКОНПИ към Общински съвет С. са предоставени Решение № 122/09.03.2020г. на Общински съвет С., клетвен лист от 06.10.2020г., писмо рег. № 005/06.04.2021г.,  Заповед № 516/11.04.2019г., Заповед № 096/24.02.2020г., длъжностна характеристика от 04.01.2016г., Заповед № 501/01.04.2020г., Заповед № 502/01.04.2020г., Заповед № 531/08.04.2020г., Заповед № 646/05.05.2020г., Заповед № 860/22.06.2020г., Заповед № 862/23.06.2020г., Заповед № 936/06.07.2020г. Служебно е направена справка в НБДН.
След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени имена, ЕГН, адрес, телефон, електронен адрес и е подписан.
С Решение № 122/09.03.2020г. на Общински съвет С. Лилия * Етова е избрана за временно изпълняващ длъжността кмет на Община С. за срок до полагане на клетва от новоизбрания кмет. В. Й. Р., избрана за кмет на Община С. на частични местни избори, проведени на 27.09.2020г., полага клетва като кмет на Община С., видно от клетвен лист от 06.10.2020г.
На 11.04.2019г. кметът на Община С. М. Р., със заповед № 516/11.04.2019г., назначава Я. Г. М. на длъжността директор на дирекция „АТУ“ в Община С.. Със заповед № 096/24.02.2020г. кметът на Община С. М. Р. преназначава Я. М. на длъжност директор на дирекция „АТУИТООС“ в Община С., считано от 01.03.2020г.
С писмо вх. № ЦУ01-7549/14.04.2021г. на КПКОНПИ от Председателя на Постоянната комисия по чл. 72, ал. 2, т. 3 от ЗПКОНПИ към Общински съвет С. са представени всички актове на Лилия * Етова, в качеството й на врид кмет на Община С. в периода м. 03.2020г. до м. 09.2020г. по отношение Я. Г. М., директор на дирекция „АТУИООС“ към Община С.-копия на седем броя заповеди подписани от Лилия Етова.
На 01.04.2020г. на основание чл. 103, ал. 1 във връзка с процедура по реда на чл. 178 от Закона за обществените поръчки за възлагане на поръчка „Извършване на ремонт по пътна и улична мрежа за обекти от капиталовата програма на Община С.“ е издадена заповед № 501/01.04.2020г. от Лилия Етова, врид кмет на Община С.. Със заповедта е наредено да се сформира комисия в състав председател – Я. Г. М., директор дирекция „АТУИООС“, членове – К. А. Г., началник отдел „АТУ“, С. С. М., главен специалист „Инвеститорски контрол“, В. А. Б., правоспособен юрист, И. В. С., главен счетоводител, резервни членове – И. П. Г., счетоводител, И. С. Д., началник отдел „УПОС“. Задачите на комисията са да получи, разгледа и оцени постъпилите оферти по реда, определен във Вътрешните правила и да състави протокол/и за резултатите от работата си с мотивирано предложение за избиране на изпълнител по процедура по реда на Глава двадесет и пета от ЗОП с предмет „Извършване на ремонт по пътна и улична мрежа за обекти от капиталовата програма на Община С.“.Определен е срок за работа на комисията – 60 календарни дни. Определя се място за съхранение на офертите, свързани с обществената поръчка, до приключване работата на комисията в заключен шкаф в сградата на Общинска администрация С., като ключът остава на съхранение при председателя на комисията. Контролът по изпълнение на заповедта е възложен на секретаря на Община С. – Н. В..
На 01.04.2020г. на основание чл. 103, ал. 1 във връзка с процедура по реда на чл. 178 от Закона за обществените поръчки за възлагане на поръчка „Изграждане и обновяване на площи, за широко обществено ползване, предназначени за трайно задоволяване на обществени потребности от общинско значение находящи се в УПИ ****- за площад, в квартал *** по плана на гр. С.“ е издадена заповед № 502/01.04.2020г. от Лилия Етова, врид кмет на Община С.. Със заповедта е наредено да се сформира комисия в състав председател – Я. Г. М., директор дирекция „АТУ, икономика и ООС“, членове – К. А. Г., началник отдел „АТУ“, С. С. М., главен специалист „Инвеститорски контрол“, В. А. Б., правоспособен юрист, И. В. С., главен счетоводител, резервни членове – И. П. Г., счетоводител, И. С. Д., началник отдел „УПОС“.Задачите на комисията са идентични с предходната заповед, идентичен е срокът за работа на комисията, мястото за съхранение на офертите, както и лицето извършващо контрол по изпълнението на заповедта.
На 08.04.2020г., на основание чл. 103, ал. 1 във връзка с процедура по реда на чл. 178 от Закона за обществените поръчки за възлагане на поръчка „Изграждане на спортни площадки в населени места на територията на Община С.“ с три обособени позиции, е издадена заповед № 531/08.04.2020г. от Лилия Етова, врид кмет на Община С.. Със заповедта е наредено да се сформира комисия в състав председател – Я. Г. М., директор дирекция „АТУИООС“, членове – К. А. Г., началник отдел „АТУ“, С. С. М., главен специалист „Инвеститорски контрол“, В. А. Б., правоспособен юрист, И. В. С., главен счетоводител, резервни членове – И. П. Г., счетоводител, И. С. Д., началник отдел „УПОС“. Задачите на комисията са идентични с предходните заповеди, идентичен е срокът за работа на комисията, мястото за съхранение на офертите, както и лицето извършващо контрол по изпълнението на заповедта.
На 05.05.2020г., на основание чл. 103, ал. 1 във връзка с процедура по реда на чл. 178 от Закона за обществените поръчки за възлагане на поръчка „Аварийна реконструкция на водопровод за минерална вода от съществуващо находище на минерални води В. до с. В. д., Община С.“, е издадена заповед № 646/05.05.2020г. от Лилия Етова, врид кмет на Община С.. Със заповедта е наредено да се сформира комисия в състав председател – Я. Г. М., директор дирекция „АТУИООС“, членове – К. А. Г., началник отдел „АТУ“, С. С. М., главен специалист „Инвеститорски контрол“, В. А. Б., правоспособен юрист, И. П. Г., счетоводител, резервни членове – И. В. С., главен счетоводител, И. С. Д., началник отдел „УПОС“.Задачите на комисията са идентични с предходните заповеди, идентичен е срокът за работа на комисията, мястото за съхранение на офертите, както и лицето извършващо контрол по изпълнението на заповедта.
На 22.06.2020г. е издадена заповед № 860/22.06.2020г. от Лилия Етова, врид кмет на Община С.. В заповедта е посочено, че с обява по чл. 20, ал. 3 от ЗОП на врид кмета на Община С. е обявено възлагане на обществена поръчка по реда на чл. 20, ал. 3, т. 1 от ЗОП във връзка с глава „двадесет и шеста“ от ЗОП с предмет „Частично преустройство на съществуваща административна сграда, с цел осигуряване на достъпна архитектурна среда, находяща се в УПИ *** за административни нужди, кв. ** по плана на гр. С., Община С.“. Обявата е одобрена от врид кмет на Община С. и публикувана в РОП на 08.06.2020г. с уникален номер ******, както и ведно с одобрената документация за участие в профила на купувача на Община С. на 08.06.2020г. Предвид изложеното в заповедта е посочено, че следва да се определи комисия, която да получи, разгледа и оцени офертите. Със заповедта на основание чл. 103 от ЗОП на 22.06.2020г. за получаването, разглеждането и оценката на офертите в обявената по реда на чл. 20, ал. 3, т. 1 от ЗОП във връзка с глава двадесет и шеста от ЗОП обществена поръчка с предмет „частично преустройство на съществуваща административна сграда, с цел осигуряване на достъпна архитектурна среда, находяща се в УПИ *** за административни нужди, кв. ** по плана на гр. С., Община С.“ е назначена комисия в състав председател – Я. Г. М., директор дирекция „АТУИООС“, членове – К. А. Г., началник отдел „АТУ“, С. С. М., главен специалист „Инвеститорски контрол“, И. В. С., главен счетоводител, И. П. Г., счетоводител, резервни членове – Г. П. П., главен специалист „КиР“, И. С. Д., началник отдел „УПОС“. В заповедта е посочено, че членовете на комисията след получаване на офертите следва да представят декларации за обстоятелствата по чл. 103, ал. 2 от ЗОП и съставят протокол за получаването, разглеждането и оценките на офертите. Изготвения протокол на комисията следва да се предостави в срок до 22.07.2020г. на врид кмет на Община С. за утвърждаване. Контролът по изпълнение на заповедта е възложен на Н. В. – секретар на Община С..
На 23.06.2020г. е издадена заповед № 862/23.06.2020г. от Лилия Етова, врид кмет на Община С.. В заповедта е посочено, че с обява по чл. 20, ал. 3 от ЗОП на врид кмета на Община С. е обявено възлагане на обществена поръчка по реда на чл. 20, ал. 3, т. 1 от ЗОП във връзка с глава „двадесет и шеста“ от ЗОП с предмет „Строително-монтажни работи по изграждане на инсталация за компостиране и съпътстващата инфраструктура в община С.“. Обявата е одобрена от врид кмет на Община С. и публикувана в РОП на 10.06.2020г. с уникален номер *****, както и ведно с одобрената документация за участие в профила на купувача на Община С. на 10.06.2020г. Предвид изложеното в заповедта е посочено, че следва да се определи комисия, която да получи, разгледа и оцени офертите. Със заповедта на основание чл. 103 от ЗОП на 23.06.2020г. за получаването, разглеждането и оценката на офертите в обявената по реда на чл. 20, ал. 3, т. 1 от ЗОП във връзка с глава двадесет и шеста от ЗОП обществена поръчка с предмет „Строително-монтажни работи по изграждане на инсталация за компостиране и съпътстващата инфраструктура в община С.“ е назначена комисия в състав председател – Я. Г. М., директор дирекция „АТУИООС“, членове – К. А. Г., началник отдел „АТУ“, С. С. М., главен специалист „Инвеститорски контрол“, И. В. С., главен счетоводител, И. П. Г., счетоводител, резервни членове – Г. П. П., главен специалист „КиР“, И. С. Д., началник отдел „УПОС“. В заповедта е посочено, че членовете на комисията след получаване на офертите следва да представят декларации за обстоятелствата по чл. 103, ал. 2 от ЗОП и съставят протокол за получаването, разглеждането и оценките на офертите. Изготвения протокол на комисията следва да се предостави в срок до 23.07.2020г. на врид кмет на Община С. за утвърждаване. Контролът по изпълнение на заповедта е възложен на Н. В. – секретар на Община С..
На 06.07.2020г. на основание чл. 103, ал. 1 във връзка с процедура по реда на чл. 178 от Закона за обществените поръчки за възлагане на поръчка „Изпълнение на допълнителни видове и количества СМР за: реконструкция и рехабилитация на част от съществуващата улична мрежа, тротоари, съоръжения и принадлежности към тях в Община С.“ е издадена заповед № 936/06.07.2020г. от Лилия Етова, врид кмет на Община С.. Със заповедта е наредено да се сформира комисия в състав председател – Я. Г. М., директор дирекция „АТУИООС“, членове – К. А. Г., началник отдел „АТУ“, С. С. М., главен специалист „Инвеститорски контрол“, В. А. Б., правоспособен юрист, И. В. С., главен счетоводител, резервни членове – Т. Г. Й., счетоводител, И. С. Д., началник отдел „УПОС“. Задачите на комисията са да получи, разгледа и оцени постъпилите оферти по реда, определен във Вътрешните правила и да състави протокол/и за резултатите от работата си с мотивирано предложение за избиране на изпълнител по процедура по реда на Глава двадесет и пета от ЗОП с предмет „реконструкция и рехабилитация на част от съществуващата улична мрежа, тротоари, съоръжения и принадлежности към тях в Община С.“. Определен е срок за работа на комисията – 90 календарни дни. Определя се място за съхранение на офертите, свързани с обществената поръчка, до приключване работата на комисията в заключен шкаф в сградата на Общинска администрация С., като ключът остава на съхранение при председателя на комисията. Контролът по изпълнение на заповедта е възложен на секретаря на Община С. – Н. В..
В писмо вх. № ЦУ01-7549/14.04.2021г. на КПКОНПИ от Председателя на Постоянната комисия по чл. 72, ал. 2, т. 3 от ЗПКОНПИ към Общински съвет С. се посочва, че Я. М. не е получавал възнаграждение за участието си в комисии по ЗОП.
С писмо вх.№ ЦУ01-12331/17.07.2020 г. на КПКОНПИ е получена справка с рег.№ 312000-10967/14.07.2020 г. от директора на Областна дирекция на МВР – * за извършена проверка по постоянните адреси на лицата Етова и М.. Видно от същата в РУ – С. няма информация относно съвместно съжителство между Етова и М..
С Решение № РС-8-20-022/24.02.2021г. на КПКОНПИ е прието, че между Лилия * Етова и Я. Г. М. не е налице свързаност по смисъла на § 1, т. 15, б. „а“ от ДР на ЗПКОНПИ.
От извършена справка в НБД „Население“ се установи, че Лилия * Етова и Я. Г. М. са съпрузи от 25.02.2021г. Считано от 25.02.2021г. Лилия * Етова е с фамилия Етова-М.

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобИ.не на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като врид кмет на Община С. в периода от 09.03.2020г. до 06.10.2020г., Лилия * Етова е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ. С оглед горното КПКОНПИ е компетентна да разгледа подадения сигнал.
Съгласно чл. 44, ал. 1, т. 1 от Закона за местното самоуправление и местната администрация (ЗМСМА), кметът на общината ръководи цялата изпълнителна дейност на общината. Съгласно чл. 44, ал. 2 от ЗМСМА в изпълнение на своите правомощия кметът на общината издава заповеди. От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес негов или на свързано с него лице.
В качеството си на врид кмет на Община С. в периода от 09.03.2020г. до 06.10.2020г., Лилия * Етова упражнява следните правомощия: издава  заповеди № 501/01.04.2020г., № 502/01.04.2020г., № 531/08.04.2020г., № 646/05.05.2020г., № 860/22.06.2020г., № 862/23.06.2020г., № 936/06.07.2020г., с които определя Я. Г. М. за председател на комисии по ЗОП.
Съгласно разпоредбата на § 1, т. 15, б. „а“ от ДР на ЗПКОНПИ „свързани лица“ са съпрузите и лицата, които се намират във фактическо съжителство, роднините по права линия, по съребрена линия – до четвърта степен включително, и по сватовство – до втора степен включително, а съгласно т. 18 „фактическо съжителство на съпружески начала“ е доброволно съвместно съжителство на съпружески начала на две пълнолетни лица, по отношение на които не съществува родство, представляващо пречка за встъпване в брак, което е продължило повече от две години и при което лицата се грижат един за друг и за общо домакинство. 
В конкретния случай упражнените правомощия от Етова са осъществени в периода март до септември 2020г. Считано от 25.02.2021г. Лилия * Етова и Я. Г. М. са съпрузи, което обуславя свързаност по смисъла на § 1, т. 15, буква „а“ от ДР на ЗПКОНПИ. Наличието на свързаност между Етова и М. от 25.02.2021г., предвид сключения граждански брак, не може да обоснове свързаност между тях за минал период. 
От събраните по преписката доказателства не се установява наличие на предпоставките, регламентирани в разпоредбата на § 1, т. 18 от ДР на ЗПКОНПИ в периода от 09.03.2020г. до 06.10.2020г., за съвместно фактическо съжителство на съпружески начала между Етова и М., поради което Комисията приема, че между Я. М. и Лилия Етова не е налице свързаност по смисъла на § 1, т. 15, б.“а“ от ДР на ЗПКОНПИ при издаването на заповеди № 501/01.04.2020г., № 502/01.04.2020г., № 531/08.04.2020г., № 646/05.05.2020г., № 860/22.06.2020г., № 862/23.06.2020г., № 936/06.07.2020г. В допълнение следва да се посочи, че цитираните заповеди не водят до облага и частен интерес за Я. М.. Със същите му се възлагат задължения да проведе процедури във връзка с обществени поръчки, като видно от писмо вх. № ЦУ01-7549/14.04.2021г. на КПКОНПИ от Председателя на Постоянната комисия по чл. 72, ал. 2, т. 3 от ЗПКОНПИ към Общински съвет С. Я. М. не получава възнаграждение за участието си в комисии по ЗОП.
Предвид изложеното, се налага изводът, че упражнените правомощия по служба от Лилия Етова, в качеството й на врид кмет на Община С. при издаването на заповеди № 501/01.04.2020г., № 502/01.04.2020г., № 531/08.04.2020г., № 646/05.05.2020г., № 860/22.06.2020г., № 862/23.06.2020г., № 936/06.07.2020г., не са в частен интерес, неин или на свързано с нея лице. Липсата на който и да е от елементите от понятието „конфликт на интереси“ изключва наличието на нарушение на забраните на Глава Осма от ЗПКОНПИ, които представляват негова проявна форма, както и за липсата на конфликт на интереси по смисъла на чл. 52 от ЗПКОНПИ.
Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ 

РЕШИ:

  	НЕ УСТАНОВЯВА конфликт на интереси по отношение на Лилия * Етова-М. с ЕГН *********, врид кмет на Община С. в периода от 09.03.2020г. до 06.10.2020г. и в това й качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с издаването на заповеди № 501/01.04.2020г., № 502/01.04.2020г., № 531/08.04.2020г., № 646/05.05.2020г., № 860/22.06.2020г., № 862/23.06.2020г., № 936/06.07.2020г., поради липса на частен интерес, неин или на свързано с нея лице. 
Препис от решението да се изпрати на Окръжна прокуратура *, с оглед преценка за реализиране на правомощията по чл. 76, ал. 2 от ЗПКОНПИ.
Препис от решението да се изпрати на Лилия * Етова-М. – врид кмет на Община С. в периода от март до септември 2020г., на основание чл. 75, т. 1 от ЗПКОНПИ.
 


КОМИСИЯ:

ПРЕДСЕДАТЕЛ:……………………….…………./СОТИР ЦАЦАРОВ/

ЗАМЕСТНИК - ПРЕДСЕДАТЕЛ:………………/АНТОН СЛАВЧЕВ/

ЧЛЕН:………………………………………/АНТОАНЕТА ЦОНКОВА/

ЧЛЕН:…………………...……………....…………../ПЛАМЕН ЙОЦОВ/

ЧЛЕН:…………………………………................../СИЛВИЯ КЪДРЕВА/

